ปจด.มา12 หมด16 ก.พ. แล้วมีอะไรกับแฟนหลัง ปจด. หมดได้แค่วันเดียว แบบสองวันมีครั้งอ่ะค่ะ แล้วเมื่อวาน1มี.ค.มีเลือดออกทางช่องคลอดเปื้อน กกน. นิดนึง ไม่มีอาการอะไรเลย สาเหตุเกิดจากอะไรมีวิธีแก้ยังไงค่ะ
สวัสดีค่ะ Pakhinee,หากประจำเดือนมาวันที่ 12-16 ก.พ. แล้วมีเพศสัมพันธ์หลังประจำเดือนหมด คือวันที่ 17 ก.พ. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นมีน้อยมาก แต่หากหลังจากนั้น 2 วัน หากได้มีเพศสัมพันธ์อีก ก็ย่อมมีโอกาสที่จะตั้งครรภ์ได้สำหรับเลือดที่ออก 1 มี.ค. อาจเป็นเลือดออกในช่วงไข่ตก เนื่องจากเลือดที่ออกอยู่ในช่วงกึ่งกลางของรอบ หากมีปริมาณเพียงเล็กน้อยและออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้นอกจากนี้ อาจเป็นเลือดล้างหน้าเด็กก็ได้ ซึ่งก็จะมีปริมาณเพียงเล็กน้อย และออกเพียงแค่ 1-2 วันแต่หากมีการใช้ยาฮอร์โมนบางอย่าง รวมถึงยาสตรี สมุนไพร อาหารเสริมต่างๆ ก็อาจเป็นสาเหตุได้แต่หากยังคงมีเลือดออกกะปริดกะปรอยมาอีกเรื่อยๆ หรือเลือดที่ออกมีปริมาณมาก มีปวดท้องน้อย มีตกขาวที่ผิดปกติ ก็อาจเกิดจากมีการอักเสบติดเชื้อในโพรงมดลูก หรือมีความผิดปกติที่มดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น นอกจากนี้ ก็อาจเกิดจากการผลิตฮอร์โมนของรังไข่ผิดปกติแนะนำให้สังเกตอาการไปก่อน หากเลือดที่ออกมีปริมาณไม่มาก และเป็นเพียงแค่ 1 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน หรือออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุส่วนเรื่องการตั้งครรภ์ แนะนำควรลองตรวจหาการตั้งครรภ์หลังจากมีเพศสัมพันธ์ครั้งสุดท้ายไปแล้วที่ประมาณ 2 สัปดาห์ด้วยค่ะ